**APSPRIEDES NOTEIKUMI**

**ATKLĀTAM KONKURSAM**

Rīgas pašvaldības SIA "Rīgas satiksme" modernu un efektīvu autostāvvietu sistēmu izstrāde, piegāde un uzturēšana

Rīgas pašvaldības sabiedrība ar ierobežotu atbildību “Rīgas satiksme” sakarā ar plānoto iepirkumu ir Rīgas pašvaldības SIA "Rīgas satiksme" (turpmāk - Rīgas satiksme) modernu un efektīvu autostāvvietu sistēmu izstrāde, piegāde un uzturēšana, saskaņā ar Publisko iepirkumu likuma 18.panta otro daļu rīko apspriedi par plānotā iepirkuma nolikumā iekļaujamo informāciju.

1. **Apspriedes mērķis:** nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. **Iepirkuma priekšmets:**

2.1. Rīgas pašvaldības SIA "Rīgas satiksme" modernu un efektīvu autostāvvietu sistēmu izstrāde, piegāde un uzturēšana.

2.2. CPV klasifikators: CPV kods – [72200000-7](https://info.iub.gov.lv/cpv/parent/8267/clasif/main/), Programmatūras izstrādes un konsultāciju pakalpojumi.

2.3. Plānotais līguma termiņš – 5 (pieci) gadi no līguma noslēgšanas brīža.

2.4. Plānotais iepirkuma izsludināšanas laiks: 2024.gada janvāris.

**3. Apspriedes norise:**

3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei.

3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.

3.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

**4. Ieinteresēto piegādātāju priekšlikumu iesniegšanas kārtība:**

4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi: sandra.caksa[@rigassatiksme.lv](mailto:.....@rigassatiksme.lv) iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.

4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.

**5. Priekšlikumu izskatīšanas kārtība:**

5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, **nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.**

**6. Apspriedei publicējamā informācija:**

6.1. Tehniskā specifikācija;

6.2. Plānotās kvalifikācijas prasības;

6.3. Plānotais izvēles kritēriju īpatsvars.

***Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!***